钦定古今图书集成/明伦汇编/官常典/第130卷 > 秦
## 钦定古今图书集成/明伦汇编/官常典/第130卷 > 秦

秦制，设爵二十等，以赏功劳。

按《通典》：“秦制，爵二十等以赏功劳，二十彻侯。”

〈注〉《后汉志》曰：彻侯，金印紫绶，功大者食县，小者食乡亭，得臣其所食吏民。后避汉武帝讳，改曰“通侯”，或曰“列侯。”

十九、《关内侯》

〈注〉颜师古曰：“言有侯号而居京畿，无国邑也。”荀绰《百官表注》曰：“时六国未平，将帅皆家关中，故以为号。”刘昭曰：“关内侯无土，寄食，在所县，民租多少，各有户数为限。”如淳《释》曰：“列侯出关就国也。但爵其身，有家累者，与之关内之邑，食其租税。又有伦侯建成侯赵亥、昌武侯冯无择是也，但有封名而无

食邑

十八、《大庶长》

〈注〉刘昭曰：“自左庶长以上至大庶长，皆将军也。所将庶人更卒，故以为大庶长，即大将军也。左右庶长即左右偏裨也。”

十七、《驷车》庶长

〈注〉言乘《驷马》之车而为众庶之长。

《十六》《大上造》：

〈注〉言皆主上造之士。

十五少上造。十四右更。

〈注〉言“主令领更卒，部其役事。”

十三中更，十二左更，《十一右庶长》。

〈注〉言为众列之侯。

十、“左庶长”，九“五大夫。”

〈注〉大夫之尊者也。刘昭曰：“自公士至五大夫，皆军吏也。”

八《公乘》：

〈注〉言得乘公家之车也。刘昭曰：“自吏民爵不得过公乘，过者得贳，与子若同产。”然则公乘者，军吏之爵最尊者。

《七公大夫》。

〈注〉与下同。

六官大夫。

〈注〉加“官公”者，示稍尊也，亦谓之“国大夫。”

五大夫。

〈注〉列位从大夫。

四、《不更》。

〈注〉言不预更卒之事。

《三、簪袅》

〈注〉以组带马曰“袅。”“簪”“袅”者，主饰此马。

二，《上造》。

造，成也。言有成命于上。

一、《公士》

〈注〉言有爵命，异于士卒。刘昭曰：“步卒之有爵为士者也。”战国之际，秦项之间，权设班宠，有加赐邑君者，盖假其位号，或空受其爵耳。则田婴为靖郭君，白起为武安君，魏冉弟为华阳君，秦昭王弟为泾阳君，及高陵君，蔡泽为刚成君，其后项梁为武信君，陈馀为成安君，李左车为广武君之类是也。至汉尤多，盖在封爵之外别加为美号也。

### 始皇帝二十六年始罢封建之制分天下为三十六郡

按《史记始皇本纪》：二十六年，丞相绾等言：“诸侯初破，
燕、齐、荆地远，不为置王，毋以镇之，请立诸子，唯上幸
许。”始皇下其议于群臣，群臣皆以为便。廷尉李斯议
曰：“周文武所封子弟同姓甚众，然后属疏远，相攻击
如仇雠，诸侯更相诛伐，周天子弗能禁止。今海内赖
陛下神灵一统，皆为郡县，诸子功臣以公赋税重赏”
赐之，甚足易制，天下无异意，则安宁之术也，置诸侯
不便。始皇曰：“天下共苦战斗不休，以有侯王，赖宗庙
天下初定，又复立国，是树兵也，而求其宁息，岂不难
哉！”廷尉议是。分天下以为三十六郡，郡置守、尉、监，更
名民曰黔首。

按：《通鉴纲目》：“始皇帝二十六年，初并天下，更号皇帝，
分天下为三十六郡，销兵器，一法度，徙豪杰于咸阳